b'\n_START_ARTICLE_\nC-4\n_START_PARAGRAPH_\nC-4 (i\xc5\xa1 composition C-4)\xc2\xa0\xe2\x80\x93 pla\xc4\x8diausiai naudojama karin\xc4\x97 plasti\xc5\xa1koji sprogstamoji med\xc5\xbeiaga._NEWLINE_C-4 yra gaminamas i\xc5\xa1 SM, plastifikatoriaus ir paskutiniais metais dar dedama \xc5\xbeymiklio. Tikimasi, jog \xc5\xbeymiklis liks pasklid\xc4\x99s po sprogimo ir prireikus pagal j\xc4\xaf bus galima nustatyti sprogmen\xc5\xb3 kilm\xc4\x99. Kaip ir daugumoje plasti\xc5\xa1k\xc5\xb3j\xc5\xb3 sprogmen\xc5\xb3 pagrindin\xc4\x97 SM C-4 mi\xc5\xa1inyje yra RDX (91\xc2\xa0% mas\xc4\x97s). Plastifikatorius yra di(2-ethylhexyl) ar dioctyl sebacate (5,3\xc2\xa0%), ri\xc5\xa1iklis\xc2\xa0\xe2\x80\x93 poliizobutilenas (2,1\xc2\xa0%), kartais dioctyl adipate (DOA). Dar dedama truput\xc4\x97lis (1,6\xc2\xa0%) variklio alyvos._NEWLINE_Nors ir galia suma\xc5\xbe\xc4\x97ja lyginant su grynu RDX, bet tokia mi\xc5\xa1inio sud\xc4\x97tis palengvina SM naudojim\xc4\x85. Ji tampa mink\xc5\xa1ta, plasti\xc5\xa1ka, prilimpa prie sprogdinam\xc5\xb3 pavir\xc5\xa1i\xc5\xb3 be papildom\xc5\xb3 priemoni\xc5\xb3. Galima pa\xc4\x8dioje sprogdinimo vietoje suformuoti norimos formos ir dyd\xc5\xbeio u\xc5\xbetais\xc4\x85. Tai labai svarbu gaminant kryptin\xc4\xaf u\xc5\xbetais\xc4\x85. Jis patikimas ir saugus, nesprogsta numestas, per\xc5\xa1autas, u\xc5\xbedegtas ar esant kitiems poveikiams, kurie gali atsirasti kariui ne\xc5\xa1ant sprogmen\xc4\xaf m\xc5\xab\xc5\xa1io lauke._NEWLINE_C-4 gaminama paprastai\xc2\xa0\xe2\x80\x93 visos sudedamosios med\xc5\xbeiagos reikiamomis proporcijomis i\xc5\xa1tirpinamos organiniame tirpiklyje. Tirpikl\xc4\xaf i\xc5\xa1garinus lieka C-4._NEWLINE_Egzistuoja ir C-1, C-2 bei C-3 mi\xc5\xa1iniai. Jie nuo C-4 skiriasi RDX procentine dalimi. D\xc4\x97l to \xc5\xa1ie mi\xc5\xa1iniai turi skirtingas kiet\xc4\x97jimo temperat\xc5\xabras ir labai ne\xc5\xbeymiai skiriasi galia. C-4 pla\xc4\x8diausiai naudojamas \xc5\xa1iandien._NEWLINE_Semtex taip pat labai pana\xc5\xa1us \xc4\xaf C mi\xc5\xa1inius._NEWLINE_C-4 yra 1,36 karto galingesnis nei TNT.\n_START_SECTION_\n\xc4\xaedomyb\xc4\x97s\n_START_PARAGRAPH_\nVietnamo JAV kariai, kai neb\xc5\xabdavo kito kuro, degindavo nedidel\xc4\xaf kiek\xc4\xaf C-4 maistui pasi\xc5\xa1ildyti. Taip pat C-4 yra tradicin\xc4\x97 SM \xc5\xbeaidimuose ir filmuose. Daugelyje film\xc5\xb3 C-4 naudojama u\xc5\xberakintoms durims ar seifams i\xc5\xa1lau\xc5\xbeti.'